paragraph_text: Terroir predstavlja cijela kombinacija različitih čimbenika i osobina koji određuje sortna svojstva proizvoda kao što su teren, značajke tla, ruže vjetra, prisutnost šuma, masiva, vodnih tijela (jezera, rijeke), insolacija (ozračivanje prostora i površine sunčevim zrakama), flore i faune. Govoreći o terroiru, najčešće se misli na vino, ali može biti i kava, čaj, sir i maslinovo ulje. Terroirni proizvod je onaj koji se proizvodi od sirovina uzgojenih u određenom području i strogo kontroliranih uvjeta. Česta je površna definicija terroira sastavom tla i klimatskim uvjetima, pri čemu se povremeno ne razlikuju opći klimatski uvjeti, mezoklimatski uvjeti i mikroklimatski uvjeti. Zapostavljeni bitni element je kultura ljudi koji uzgajaju grožđe i proizvode vino, njihovi običaji i namjere u proizvodnji vina, zbog čega vinski znanci terroir izdižu na razinu filozofije pa je i to razlog zašto se nastanak koncept terroira datira u vrlo davna vremena. U davnoj prošlosti, još prije više od šest tisuća godina, vinari su uočili da se isti terroir ne smije koristiti za sve sorte grožđa, u suprotnom kakvoća grožđa bit će niska što sve utječe na (ne)povoljan okus pića. Do spoznaje se došlo metodom pokušaja i pogreške. Vremenom su stručnjaci su postupno prepoznavali i identificirali područja koja su najprikladnija za određenu sortu grožđa. Iz svega je nastao koncept terroira. Koncept terroira funkcionirao je još u antičkoj Grčkoj i Rimu i u staroj Gruziji. Naime, grčke i rimske luke u kojima se trgovalo vinom imale su jasan koncept razloga zašto se proizvodi baš ovo ili ono vino, kakva je svrha tog vina u pojedinoj zajednici i kakva je njegova ekonomska i kulturna vrijednost. Iz toga se izvlači zaključak da je onodobnim zajednicama vino bilo bitan dio života određene zajednice, koja se prema njemu odnosila s velikom pažnjom.Kult Plave kamenice INTERVJU Dr. Nikola Mirošević: Hrvatska bi trebala dobiti svoje grand i premier cru položaje 5. siječnja 2020. (pristupljeno 20. siječnja 2020.)